als_Latn dik_Latn sag_Latn
Në luftën e tij për pushtet, Ben Blushi ka vendosur të bazojë fushatën e tij në një retorikë shpifjesh dhe mashtrimesh, duke shpërfillur tërësisht faktet.
Mashtrimet fillojnë që në preambulën e programit të tij, ku Blushi pretendon se janë 400 mijë shqiptarë që jetojnë me 400 lekë të vjetra ose 40 lekë në ditë, aq saç kushton një biletë autobuzi ose një byrek me gjizë në Tiranë. Pra, 400 mijë jetojnë sipas Blushit, me 8 euro ose 10 dollarë në muaj!!!
Ndërkohë, sipas tij, 400 mijë të tjerë jetojnë me 2000 lekë të vjetra (200 të reja) në ditë. Përballë kësaj situate kaq makabër, Blushi e portretizon veten si heroin që do të nxjerrë nga varfëria ekstreme gati një milionë shqiptarë.
Zgjidhja e Blushit është paga minimale 16 900 lekë!! i vetmi problem për të është se paga minimale aktualisht është 24 mijë lekë, ndaj nëse do të fitonte, LIBRA i bie të ulë me 30% pagën e më të varfërve. Ndërkohë, me këtë preambul, Blushi tregon se është tërësisht i shkëputur nga realiteti.
Pa dyshim, Shqipëria nuk është një vend i pasur (faktikisht është vendi i 10-të më i varfër në Europë), por nëse të dhënat që ai përshkruan do të ishin të vërteta, Shqipëria do të ishte në absolut vendi më i varfër në botë.
Banka Botërore shkruan se në Shqipëri, numri i personave që jetojnë me më pak se 4 dollarë në ditë, që konsiderohet si pragu i treguesit të varfërisë, është 12%. Pra në total, janë rreth 300 mijë persona që jetojnë me më pak se 500 lekë ose 5 mijë lekë të vjetra në ditë, por nuk bëhet fjalë që të mbijetohet me dy monedha 20-she, aq sa i nxjerr shifrat Blushi./Lexo.al/
als_Latn als_Latn als_Latn als_Latn als_Latn als_Latn